Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 ,137/15, 123/17, 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13 , 92/14, 110/19, 144/21, 114/22 i 4/23) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKU**

**o ukidanju statusa javnog dobra**

Članak 1.

 Utvrđuje se da nekretnina označena kao kat.čest.br. 3313/8, u površini od 11 m2, javno dobro u općoj uporabi, upisana u z.u. 7708 za K.o. Donje Polje nije u funkciji javnog dobra u općoj uporabi, te se predmetnoj nekretnini ukida svojstvo javnog dobra.

Članak 2.

 Nekretnini iz članka 1. ove Odluke ukida se status javnog dobra te će Općinski sud u Šibeniku, zemljišno – knjižni odjel, izvršiti brisanje statusa javnog dobra u općoj uporabi na istoj te izvršiti upis prava vlasništva u korist Grada Šibenika.

Članak 3.

 Ova Odluka stupa na snagu danom donošenja, a objavit će se u „Službenom glasniku Grada Šibenika“.

KLASA: 940-01/23-01/190

URBROJ: 2182-1-07/1-23-

Šibenik, \_\_\_\_\_\_\_\_\_\_\_\_\_\_\_ 2023. godine

**GRADSKO VIJEĆE GRADA ŠIBENIKA**

 PREDSJEDNIK GRADSKOG VIJEĆA

 dr.sc. Dragan Zlatović

**Obrazloženje**

Nekretnina označena kao kat. čest.br. 3313/8 K.o. Donje Polje u zemljišnim knjigama Općinskog suda u Šibeniku, u z.u. 7708 za K.o. Donje Polje, površine 11 m2, vodi se kao javno dobro u općoj uporabi, vlasništvo Grada Šibenika.

 Grad Šibenik je istu stekao temeljem Rješenja Šibensko-kninske županije, Upravnog odjela za opću upravu, imovinskopravne i zajedničke poslove, KLASA: UpI-943-02/22-01/31, URBROJ: 2182-19-02/1-22-8 od 20. srpnja 2022. godine, a kojeg je predmet izvlaštenja bila kat.čest.br. 3313/7 K.o. Donje Polje za potrebe izgradnje nerazvrstane prometnice unutar stambenog naselja s turističkim kapacitetima-oznaka P3. Predmetnu nekretninu Grad je imao obvezu otkupiti, jer je bila gospodarski neiskoristiva za vlasnike nakon što je izvršeno cijepanje njihove temeljne kat.čest.br. 3313/3 K.o. Donje Polje za potrebe spomenutog izvlaštenja. Na njoj je pogrešno upisan status javnog dobra temeljem citiranog Rješenja, jer ista ne ulazi u obuhvat izgradnje navedene prometnice, a niti u naravi predstavlja javno dobro.

Nerazvrstana cesta postaje javno dobro, u skladu sa člankom 102. Zakona o cestama („Narodne novine“, broj 84/11, 22/13, 148/13, 92/14, 110/19, 144/21, 114/22, 4/23), pravomoćnošću uporabne dozvole ili drugog akta kojim se dopušta uporaba te se upisuje u zemljišne knjige s takvim statusom ili se radi o postojećoj cesti koja se upisuje kao javno dobro u skladu sa člankom 131. istog Zakona. Komunalna infrastruktura u smislu članka 59. st.1. Zakona o komunalnom gospodarstvu („Narodne novine“, broj 68/18, 110/18, 32/20) upisuje se kao javno dobro u općoj uporabi kao vlasništvo jedinice lokalne samouprave u skladu sa člankom 61. i 132. citiranog Zakona.

Prema čl. 103. st. 1. Zakona o cestama („Narodne novine“, broj 84/11, 22/13, 148/13, 92/14, 110/19, 144/21, 114/22, 4/23) kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi . Čl. 103. st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Dakle, upis u zemljišne knjige izvršen je na temelju pogrešnog statusa predmetne nekretnine, označenog u gore spomenutom Rješenju.

Kako se ne radi o navedenim situacijama iz Zakona o cestama niti iz Zakona o komunalnom gospodarstvu pa pošto jedino odlukom Gradskog vijeća nešto što je na razne načine postalo javno dobro, pravno može izgubiti taj status s tim da mu je status faktički prethodno prestao ili nekretnina nikada nije faktički bila javno dobro, kao u ovom slučaju, predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.